Coligny-moordsaak: Twee beoog weer borgtog | Maroela Media
Coligny-moordsaak: Twee beoog weer borgtog
Pieter Doorewaard (26) en Phillip Schutte (34), die twee mans wat skuldig bevind is aan die moord op 'n tienerseun van Coligny, wil om borgtog aansoek doen terwyl hulle wag om gevonnis te word.
Adv. Tembeka Mbadu, woordvoerder van die Nasionale Vervolgingsgesag (NVG), het gesê die twee mans se regsverteenwoordigers het Vrydag 'n aansoek in hooggeregshof in Mmabatho gebring.
Volgens Mbadu sal die regter dié week uitspraak lewer oor of hul aansoek prosedureel korrek is. Indien die regter bevind dit is, sal Doorewaard en Schutte 'n borgtogaansoek kan bring.
Vonnisverrigtinge in die saak sal op 28 Januarie begin. Regter Ronnie Hendricks het Doorewaard en Schutte in Oktober skuldig bevind op aanklagte van moord, ontvoering, intimidasie, diefstal en die rig van 'n vuurwapen.
Doorewaard en Schutte is in Mei verlede jaar op borgtog van R5 000 elk vrygelaat, maar dit is teruggetrek nadat hulle skuldig bevind is en hulle is nou in aanhouding.
Die staat het aangevoer die twee het op 20 April 2017 die 16-jarige Matlhomola Mosweu van 'n bewegende bakkie afgestamp of afgegooi en dat die tienerseun weens dié val gesterf het.
Die staat beweer dit het gebeur nadat die twee mans Mosweu betrap het waar hy sonneblomkoppe uit hul werkgewer, Pieter Karsten, se landerye steel.
Die twee mans het volgehou Mosweu het van die bakkie afgespring.
Hul regsverteenwoordigers het reeds aangedui dat hulle van plan is om teen die uitspraak en vonnis te appelleer sodra hulle gevonnis is.
'n Enkele ooggetuie van die voorval, Bonakele Pakisi, het egter aangevoer Mosweu, ook bekend as Faki onder sy maats, is van die bewegende bakkie afgestamp.
Lees alle vorige berigte oor die Coligny-moordsaak op Maroela Media.
Vermeende moordenaar hoor vandag sy lot
'Meesterbrein' in Groot-Brak-moordsaak eindelik vas
Hou hulle binne … waar hulle hoort . `n Familie is sonder `n kind .
Wat ek nie mooi verstaan nie. Wie het dan die bakkie bestuur as die regter albei aan moord skuldig bevind. Altwee kon hom nie afgestamp het nie en kamtig een geloofwaardige getuie. Swak, maar ja dis nuwe Suid-Afrika.
Ja nee iets maak nie sin nie die saak moet beslis op appel gaan.
Uitspraak in dié saak is die grap van die eeu!!
Hulle moet Gerrie Nel kry om hul saak te hanteer want hy sal daardie getuie gou na sy asem laat snak met sy storie.